31993R0697
L 076/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 697/93 НА СЪВЕТА
от 17 март 1993 година
за изменение на Регламент (ЕИО) № 3759/92 относно общата организация на пазара на рибните продукти и продуктите от аквакултури и на Регламент (ЕИО) № 2658/87 относно Тарифната и статистическа номенклатура и Общата митническа тарифа
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 43 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че Регламент (ЕИО) № 3759/92 (4) идентифицира повечето видове риби с техните таксономични имена;
като има предвид, че някои видове риби, обикновено наричани пъстърви, са получили в международен план нови таксономични имена, в случаите когато тези видове са преминали от рода Salmo в рода Onchorhyncus; като има предвид, че тази промяна в таксономичните имена не води до промяна на тарифното класиране на тези видове, нито на структурата на Общата митническа тарифа; като има предвид, че е достатъчно да се посочат новите таксономични имена в бележка под линия; като има предвид, че вследствие на това приложение VII към въпросния регламент следва да бъде изменено;
като има предвид, че тарифната номенклатура, произтичаща от прилагането на Регламент (ЕИО) № 3759/92 е включена в Общата митническа тарифа; като има предвид, че, съответно, следва да се направи изменение в Комбинираната номенклатура в приложение I към Регламент (ЕИО) № 2658/87 (5),
ПРИЕ НАСТОЯЩИЯ РЕГЛАМЕНТ:
Член 1
Приложение VII към Регламент (ЕИО) № 3759/92 г. се заменя с приложението към настоящия регламент.
Член 2
Приложение I към Регламент (ЕИО) № 2658/87 г. се заменя с приложението към настоящия регламент по отношение на кодовете по КН, които се съдържат в него.
Член 3
Настоящият регламент влиза в сила шест седмици след датата на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 март 1993 година.